वार्ड के कांग्रेसी पार्षद एजाज अंसारी ने शपथ ग्रहण के बाद वार्ड में हुए कार्यों का जायजा लिया और आयुक्त अश्वनी देवांगन से मुलाकात कर शिकायत करते हुए अधूरे कार्यों को जल्द पूरा कराने की बात कही। पार्षद ने कहा कि यह सब काम उपचुनाव में वाहवाही लूटने के लिए कराए गए थे पर उसमें भी क्वालिटी नहीं है। वार्ड के अग्रसेन भवन के चौक में पास कराए डामरीकरण का हाल यह है कि ठेकेदार ने डामर की परत तो चढ़ा दी पर सड़क किनारे मिट्‌टी, मुरुम या फिर बारीक गिट्‌टी का शोल्डर ही नहीं बनाया गया है। डामर भी इतनी कम मात्रा में डाली गई है कि बारिश होते ही सड़क पर गड्‌ढे नजर आ रहे हैं।